Diari Oficial de la Generalitat Valenciana


Sumari del DOGV 8982, del 23-12-2020 (2020/10387)

Informació pública de l'aprovació de l'informe ambiental i territorial estratègic per a l'estudi de detall per a sòl urbà situat ala partida Canuta d'Ifach número 1K.
----------------------------------------------------------------------------------------------------------------------------------------------------------------------

### Dades del document

Número de DOGV
:   8982

Data del DOGV
:   23-12-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/10542


Data del document
:   04-12-2020

Organisme emissor
:   Ajuntament de Calp

Tipus de document
:   Anunci

Descriptors 

:   * Calp
    * pla d'urbanisme
    * administració local

Informació pública de l'aprovació de l'informe ambiental i territorial estratègic per a l'estudi de detall per a sòl urbà situat ala partida Canuta d'Ifach número 1K. [2020/10278]  
De conformitat amb l'article 51.7 de la LLlei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, i vist l'acord adoptat amb data 20 de novembre de 2020 de la Junta de Govern Local, com a Òrgan Ambiental de l'Ajuntament de Calp, es procedeix a la publicació de l'informe ambiental i territorial estratègic favorable de l'estudi de detall per al sòl urbà situat en la partida Canuta d'Ifac número 1K promogut per la mercantil Delux House Construccions, SL.  
(?.)  
ESTUDI DE DETALL PARTIDA CANUTA D'Ifac, 1-K  
EMISSIÓ INFORME AMBIENTAL I TERRITORIAL ESTRATÈGIC  
Expedient: 2019/EXPGEN/01060  
Títol: Estudi de Detall en Partida Canuta d'Ifac, 1K.  
Interessat: Delux House Construccions, SL.  
Òrgan promotor: Ajuntament de Calp.  
Òrgan substantiu: Ajuntament de Calp.  
Localització: Calp (Alacant).  
L'Ajuntament Ple, en sessió de 9 de desembre de 2019, va acordar, al punt de l'ordre del dia número 12, iniciar el procediment d'avaluació ambiental i territorial estratègica sobre l'estudi de detall relatiu a la parcel·la situada en la partida Canuta de Ifac, 1-K, formulat per la mercantil Delux House construccions, SL.  
La Junta de Govern Local, en sessió celebrada el 14 de febrer de 2020, va acordar que s'iniciara el procediment d'avaluació ambiental i territorial estratègica per a aquest estudi de detall, sol·licitant, en atenció a la documentació inclosa en la resolució de l'Ajuntament Ple de 9 de desembre de 2019, informe als diferents departaments implicats.  
  
A) Documentació aportada  
Amb data 22 de maig de 2019, per Daniel García Muñiz en representació de Delux House Construccions, SL, va ser presentada sol·licitud de tramitació i aprovació d'un estudi de detall en partida Canuta d'Ifac 1 K. A la citada sol·licitud s'acompanyava la següent documentació:  
- Estudi de detall de data maig de 2019, subscrit per Adriana Elizabet Ludueña Jost, arquitecta col·legiada núm. 11345, compost de memòria justificativa, documentació gràfica i 3 annexos -document inicial estratègic, informe d'impacte de gènere i estudi d'integració en el medi urbà-.  
Amb data 10 de juliol de 2019 es presenta escrit, per Marta Ródenas Moreno, Hans Christoph Knop i Guy Rhoderic Gordon Mills en el qual mostren el seu desacord amb la superfície indicada en l'estudi de detall, els vials proposats i l'impacte paisatgístic que produiria el desenvolupament de l'instrument urbanístic.  
Amb data 16 de juliol de 2019 té entrada en aquest Ajuntament escrit de Henning v. Sethe en el qual es mostra la seua disconformitat amb la solució viària proposada així com amb la superfície indicada en l'estudi de detall.  
Amb data 29 d'octubre de 2019 es presenta, per Daniel García Muñiz en representació de Delux House Construccions, SL, instància en la qual se sol·licita s'incorpore a la documentació de l'expedient iniciat per a la tramitació de l'estudi de detall, plànol topogràfic en format dwg.  
  
La documentació aportada, en format paper i digital, és conforme a allò que s'estableix en els articles 41 i 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
B) Planejament vigent  
El planejament municipal vigent és el Pla General de Calp (homologació global del PG 1998) aprovat definitivament el 28 de juliol de 1998, per la Comissió Territorial d'Urbanisme d'Alacant. Aquest planejament va ser sotmès a avaluació ambiental (exp. 457/9572-BNO) obtenint declaració d'impacte ambiental el 23 de juliol de 1998.  
Específicament, li resulta d'aplicació el que es disposa en l'article 97, de la Secció 3a. sòl urbà consolidat, del capítol 2n. en sòl urbà, del títol VIII de la gestió urbanística, i el que es disposa en l'article 129, de la Secció 2a. sòl urbà consolidat, del capítol 1r. normes del sòl urbà, del títol X normes específiques de les diferents classes de sòl, de les normes urbanístiques del PGOU-98:  
«Article 97. Àrees de sòl urbà consolidat subjectes a desenvolupament mitjançant estudis de detall.  
1) En els plànols corresponents apareixen representades gràficament les zones de sòl urbà consolidat subjectes a desenvolupament mitjançant estudis de detall, pel fet que no tenen resolt el sistema viari.  
2) Una vegada aprovat definitivament l'estudi de detall i, en cas de no existir acord entre els propietaris que possibilite la cessió gratuïta del viari al municipi i la seua urbanització, per part de l'Ajuntament es procedirà a la formulació d'un programa d'actuació integrada per a l'execució de l'obra pública corresponent. Aquests estudis de detall es configuren com a unitats d'execució a l'efecte de la seua gestió urbanística.»  
«Article 129. Àrees de sòl urbà consolidat subjectes a desenvolupament mitjançant estudis de detall.  
1) En els plànols corresponents apareixen representades gràficament les zones de sòl urbà consolidat subjectes a desenvolupament mitjançant estudis de detall, pel fet que no tenen resolt el sistema viari.  
2) Aquests estudis de detall tindran per objecte establir el viari local interior d'aquestes àrees, resolent adequadament la seua connexió amb la xarxa viària existent. Aquest viari interior haurà de tindre una amplària mínima de 6 m.  
En el cas que no puga resoldre's adequadament la connexió amb altres vials exteriors, podrà autoritzar-se la solució mitjançant rotonda final, amb un diàmetre mínim de 12 m.  
3) Podrà autoritzar-se el fraccionament d'aquestes àrees per al seu desenvolupament en diferents estudis de detall, sempre que la divisió es produïsca mitjançant vials que connecten amb la xarxa viària existent.  
4) No es requerirà la tramitació d'estudis de detall quan aquestes àrees es resolguen de mutu acord pels propietaris, i no es requerisca l'obertura de nous vials en disposar totes les parcel·les de la façana mínima suficient a viari públic.  
5) No es podrà concedir cap llicència de parcel·lació o edificació en aquestes àrees fins a l'oportuna aprovació definitiva del corresponent estudi de detall.  
6) Una vegada aprovat definitivament l'estudi de detall, per part de l'Ajuntament es procedirà a una reparcel·lació forçosa en cas de no existir acord entre els propietaris.»  
C) Objecte i justificació de la modificació  
El PGOU de Calp, dins del sòl qualificat d'urbà consolidat delimita unes certes zones per al seu desenvolupament mitjançant estudi de detall per a completar i concretar la seua ordenació detallada.  
Es redacta, doncs, l'estudi de detall per a realitzar la parcel·lació de la finca en quatre parcel·les i definir el vial d'accés a les mateixes així com la seua connexió amb el viari existent.  
Es respecten les previsions contemplades en l'article 41 de la LOTUP quant a la definició de les parcel·les i el vial, sense que es modifiquen altres determinacions pròpies del pla que desenvolupa.  
L'àmbit de l'estudi de detall es correspon amb una parcel·la que compon una àrea d'estudi de detall major definida en el PGOU de Calp en la zona de la partida Canuta d'Ifac.  
En el cas de l'estudi de detall objecte del present informe i ateses les determinacions de les normes urbanístiques del PGOU de Calp, es permet el fraccionament d'un estudi de detall determinat pel PGOU (art. 129.3).  
La parcel·la on es desenvolupa l'estudi de detall es troba dins de la trama de sòl urbà consolidat amb la tipologia dominant d'habitatge unifamiliar aïllat.  
La solució que es proposa es considera d'acord amb aquesta tipologia, consolidant la trama existent i millorant el sistema viari.  
L'alternativa proposada defineix quatre parcel·les, així com el vial d'accés a les mateixes i comunicació amb la resta d'àrea subjecta a estudi de detall. Aquesta alternativa s'estableix aplicant els paràmetres de parcel·la mínima segons el PGOU de Calp, així com de l'estudi del menor recorregut possible de vial, aconseguint-se així un major aprofitament del sòl destinat a l'edificació.  
D) Característiques de l'estudi de detall  
La parcel·la objecte de l'estudi de detall es troba situada en la partida Canuta d'Ifac, 1K. Fita al nord i oest amb parcel·les ja edificades, al nord i a l'est amb la resta de la zona delimitada pel PGOU per a estudi de detall i fita al sud amb el sòl no urbanitzable de protecció especial (plànols 8.18 i 8.23 del PGOU).  
Tal com es desprèn de l'alçament topogràfic aportat, la parcel·la té un pendent creixent de nord a sud d'un 40 % aproximadament.  
  
La geometria de la parcel·la objecte d'estudi de detall difereix sensiblement de l'existent en Cadastre. S'aporta representació gràfica alternativa ajustada a la realitat existent.  
Superfícies inicials:  
Superfície cadastral: 3.790 m²  
Superfície registral: 3.860 m²  
Superfície registral real (representació gràfica alternativa): 3.860 m².  
La parcel·la està afectada per la cessió de viari de la xarxa secundària en el seu accés. El PGOU vigent delimita una rotonda de 12 m. de diàmetre en la confluència dels dos vials d'accés a la parcel·la. Aquesta rotonda no es troba executada en l'actualitat. Al seu torn, els dos vials d'accés tenen una amplària de 4 m. i 4,50 m. respectivament, havent de tindre l'amplària segons determina el PGOU de 6 m. Per tant, les parcel·les Canuta d'Ifac núm. 1F, 14D i 1K estan subjectes a la cessió de viari de la xarxa secundària.  
La parcel·la objecte de l'estudi de detall fita al sud amb sòl no urbanitzable de protecció especial, quedant afectat parcialment per aquest, quedant les següents superfícies:  
Superfície de parcel·la en sòl urbà consolidat (estudi de detall): 3.672,64 m².  
Superfície de parcel·la en sòl no urbanitzable de protecció especial: 187,36 m².  
Total superfície de la parcel·la: 3.860,00 m².  
Superfícies finals:  
Superfície viària: 472,13 m².  
parcel·la 1: 800,06 m².  
parcel·la 2: 800,02 m².  
parcel·la 3: 800,18 m².  
parcel·la 4: 800,25 m².  
Superfície parcel·les: 3.200,51 m².  
Superfície F.F.P.T.M.: 187,36 m².  
TOTAL: 3.860,00 m².  
Les parcel·les resultants compleixen amb els paràmetres urbanístics del sòl urbà consolidat (quadre 2, annex I, de les normes urbanístiques del PGOU-98 de Calp).  
Amb data 10 de juliol de 2019 es presenta escrit, per Marta Ródenas Moreno, Hans Christoph Knop i Guy Rhoderic Gordon Mills en el qual mostren el seu desacord amb la superfície indicada en l'estudi de detall, aportant informe topogràfic de la parcel·la 1K. En l'alçament topogràfic que acompanya aquest informe ve reflectida únicament la superfície de sòl urbà consolidat, sense indicar la superfície de sòl no urbanitzable de protecció especial. La superfície de sòl urbà consolidat és de 3.692,00 m², superior a l'aportada per la propietat (3.672,64 m²).  
  
Previ a l'aprovació del present estudi de detall, per part de l'interessat, s'haurà de modificar la cartografia cadastral per a ajustar-la a la realitat existent mitjançant el procediment corresponent.  
E) Consultes  
En compliment de l'article 51.1 de la LLlei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, procedeix sotmetre a consulta i remetre la documentació presentada als següents departaments municipals:  
  
DEPARTAMENT CONSULTAT CONSULTA INFORME  
DEPARTAMENT DE PLANIFICACIÓ I ARQUITECTURA 10.02.2020 09.03.2020  
DEPARTAMENT DE MEDI AMBIENT I DESENVOLUPAMENT DEL TERRITORI 10.02.2020 11.03.2020  
DEPARTAMENT D'IGUALTAT 10.02.2020 11.03.2020  
DEPARTAMENT DE POLICIA LOCAL 10.02.2020 04.03.2020  
DEPARTAMENT DE SERVEIS GENERALS 10.02.2020 07.05.2020  
  
Donada la qualificació urbana dels terrenys, les característiques de l'instrument presentat i la inexistència d'afeccions de competència supramunicipal, no es considera necessària la petició d'informes a altres administracions.  
F) Identificació i valoració de possibles efectes sobre el medi ambient. Conclusions.  
La identificació i valoració dels efectes que s'estimen que poden produir-se en el medi ambient derivat de l'aprovació de la modificació estudiada es farà, d'acord amb l'article 46.3 LOTUP, atenent els criteris de l'annex VIII de la citada norma. Això permetrà a l'òrgan ambiental determinar el procediment d'avaluació ambiental estratègica -ordinari o simplificat- a seguir.  
La interpretació d'aquests criteris es realitzarà d'acord amb la guia d'aplicació de la Llei 9/2006, de 28 d'abril, apartat 3.5, facilitada pel Ministeri d'Agricultura i Medi Ambient, tal com es recomana en la Guia d'avaluació ambiental per òrgan ambiental municipal publicada per la D.G. de Medi natural i Avaluació ambiental.  
  
El Departament de Planificació i Arquitectura, en el seu escrit rebut en data 9 de març de 2020, informa que:  
L'àmbit afectat per l'estudi de detall és, en l'actualitat, un sòl urbà consolidat. No existeixen elements naturals significatius ni afeccions que afecten aquest.  
La proposta no altera el destí del sòl ni modifica cap paràmetre urbanístic de les normes urbanístiques del PGOU de Calp.  
L'àmbit de l'estudi de detall es correspon amb una zona de sòl urbà consolidat, el qual està ocupat per un teixit residencial de baixa densitat característic de tot el terme urbà de Calp, corresponent a habitatge unifamiliar de dues altures sobre parcel·la de 800 m² i pràcticament consolidat, amb un aspecte visual homogeni.  
Examinant el contingut de l'estudi de detall i de l'anàlisi de la seua integració en el paisatge urbà es pot concloure que la proposta queda integrada en aquest paisatge urbà, conserva el caràcter del lloc i millora les condicions d'accés a les parcel·les. Les edificacions resultants, doncs, quedaran integrades en el paisatge del seu entorn, en adaptar-se a les mateixes determinacions que les existents, no incidint de manera significativa sobre aquest.  
Previ a l'aprovació de l'estudi de detall s'haurà de resoldre l'accés viari al mateix a través dels vials de la xarxa secundària existent, fixant la seua alineació definitiva, a partir de la proposta pel PGOU vigent. Es deurà al seu torn, per part de l'interessat, modificar la cartografia actual de Cadastre ajustant la parcel·la inicial a la realitat existent.  
El Departament de Medi Ambient, en el seu escrit rebut en data 11 de març de 2020, informa que:  
L'estudi de detall té per objecte desenvolupar les determinacions del Pla General d'Ordenació Urbana en l'àrea afectada mitjançant la seua parcel·lació en quatre parcel·les i un vial d'accés a aquestes, definint la seua connexió amb el viari existent. El document presentat identifica, en el seu apartat 3, l'afecció, des d'un punt de vista paisatgístic, que tindrà l'ordenació indicada en el paràgraf anterior, considerant-se com un impacte molt baix en un entorn amb una fragilitat molt baixa. En aquest sentit, la generació de quatre noves parcel·les suposen una prolongació de l'ús existent en la zona, sense que es generen, a priori, elements discordants amb l'entorn -la tipologia prevista coincideix amb la present en l'àrea més pròxima-. Els terrenys afectats es troben dins de l'àmbit ampliat del Pla d'acció territorial de la infraestructura verda del litoral de la Comunitat Valenciana, aprovat mitjançant Decret 58/2018, de 4 de maig, del Consell, sense que el seu desenvolupament entre dins dels supòsits regulats en aquesta norma. De la mateixa manera, d'acord amb la cartografia disponible en el visor de la Generalitat Valenciana, els terrenys alberguen l'hàbitat d'interés comunitari 5330 Matolls Termomediterranis. D'acord amb el document «Bases ecològiques preliminars per a la conservació dels tipus d'hàbitat d'interés comunitari a Espanya» referit a aquesta classe d'hàbitat, editat pel Ministeri de Medi Ambient, i Medi rural i Marí l'any 2009, s'inclouen com a recomanacions per a la gestió, entre altres, l'emfatització en la conservació de les espècies endèmiques i amenaçades que en ells es puguen donar. No obstant això, en el cas en concret dels terrenys inscrits en l'actuació no s'han detectat espècies incloses en el Catàleg Valencià d'Espècies de Flora Amenaçades, aprovat mitjançant Decret 70/2009, de 22 de maig, del Consell.  
El Departament d'Igualtat, en el seu escrit rebut en data 11 de març de 2020, informa que:  
Després de revisar la documentació inclosa en l'expedient i la informació detallada en l'estudi de detall, es considera que la proposta realitzada sobre la parcel·la situada en la partida Canuta d'Ifac, 1-K, presenta escassa o nul·la incidència en la ciutadania i, per tant, no és valorable el seu impacte des de la perspectiva de gènere.  
El Departament de Policia Local, en el seu escrit rebut en data 4 de març de 2020, informa que:  
Aquesta avaluació no altera el tràfic de persones i vehicles, així com la seguretat ciutadana, sempre que finalitze en una rotonda suficient per a practicar el canvi de sentit i el vial permeta la circulació de dos vehicles en sentit de circulació contrari.  
El Departament de Serveis Generals, en el seu escrit rebut en data 7 de maig de 2020, no emet cap condició quant als efectes sobre el medi ambient de la proposta.  
G) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora en el dret intern espanyol, en l'àmbit de la Comunitat Valenciana ateses les distribucions de competències establides en l'article 148.1.3 CE, mitjançant la LLlei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
  
H) Proposta d'acord  
Analitzada la proposta de l'estudi de detall, l'anàlisi d'integració paisatgística i l'informe d'impacte de gènere de la parcel·la en partida Canuta d'Ifac, 1-K de Calp, s'entén que aquesta actuació quedaria emmarcada en l'article 46.3 de la LOTUP.  
Per això, segons estableix l'article 51.2.b de la LOTUP, d'acord amb els criteris de l'annex VIII d'aquesta llei, donada l'escassa incidència observada en els apartats anteriors, i en nom del principi de simplificació administrativa, s'estima que és suficient la tramitació de l'avaluació ambiental i territorial estratègica simplificada per a determinar que la modificació proposada no presenta efectes significatius sobre el medi ambient, sempre que s'atenguen els condicionants de la part resolutòria.»  
D'acord amb l'exposat, per l'òrgan ambiental i territorial s'ha adoptat el següent acord:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall en partida Canuta d'Ifac, 1-K, d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació de la mateixa conforme a la seua normativa sectorial.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació de l'estudi de detall en el termini màxim de quatre anys des de la seua publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
Condicions:  
Previ a l'aprovació de l'estudi de detall s'haurà de resoldre l'accés viari al mateix a través dels vials de la xarxa secundària existent, fixant la seua alineació definitiva, a partir de la proposta pel PGOU vigent. L'interessat haurà de modificar la cartografia actual de Cadastre ajustant la parcel·la inicial a la realitat existent.»  
S'indica expressament que aquesta resolució no és susceptible de cap recurs, sense perjudici d'aquells que puguen interposar-se contra la posterior aprovació.  
El que es publica en compliment de l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, fent constar que l'informe ambiental i territorial estratègic estarà a la disposició de qualsevol persona interessada en el següent enllaç:  
https://www.calp.es/es/territorio/resoluciones-%C3 %B3rgano-ambiental  
  
Calp, 4 de desembre de 2020. El primer tinent d'alcalde: Juan Manuel del Pino López.